14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 11912 της 12/22 Φεβρ. 1973  (ΦΕΚ Β΄ 223) Περί προσθήκης κατ’ επιλογήν μαθήματος εν τη Θεολογική Σχολή του Πανεπιστημίου Θεσσαλονίκης. Έχοντες υπ’ όψιν :1) Την παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962, 2) την υπ’ αριθ. 115070/1972 απόφασιν «περί μεταβιβάσεως αρμοδιοτήτων του Υπουργού Εθν. Παιδείας και Θρησκευμάτων εις τον Υφυπουργόν κλπ.» (ΦΕΚ 806 Β΄), 3) την πρότασιν της Θεολογικής Σχολής (συνεδρία 4.11.1972) και της Συγκλήτου (Συνεδρία 24.1.1973) του Πανεπιστημίου Θεσσαλονίκης, αποφασίζομεν: Από του Ακαδημαϊκού έτους 1972-73 εις τα κατ’ επιλογήν διδασκόμενα μαθήματα του Β΄, Γ΄ και Δ΄ έτους Σπουδών της Θεολογικής Σχολής του Πανεπιστημίου Θεσσαλονίκης, προστίθεται και το μάθημα «Λατινικά» 2 ώραι εβδομαδιαίως. Η παρούσα δημοσιευθήτω δια της Εφημερίδος της Κυβερνήσεως. 